**MUISTIO**

**ESIOPS-YDINRYHMÄN KOKOUS**

Aika ja paikka : 12.5.16 klo 13, kasvatus- ja opetusvirasto

Läsnä: Päivi Tiesmaa, Virpi Kaukkila, Jaana Ahvenjärvi, Eeva Koskinen (pj.) ja Sari Ågren (siht.)

1. **ESIOPS-tekstit, ESIOPS:n kuvitus ja Pedanet**

Ryhmässä tutustuttiin esioppilaiden tekemiin esiopetussuunnitelma-aiheisiin piirustuksiin, jotka Virpi oli kerännyt. Jaana ja Virpi valikoivat niistä muutamia esiopetussuunnitelman kuvitukseksi ja kaikki piirustukset hyödynnetään pienessä näyttelyssä valtuustosalissa 10.8.

ESIOPS-tekstit ovat suurelta osin jo valmiit. Eeva ja Päivi työstävät kuntakohtaiset osuudet kappaleisiin 1 ja 7.

Sari otti esille moninaiset ongelmat, jotka ovat nousseet esille hänen viedessään tekstiosuuksia Pedanetin ESIOPS-pohjaan. Keskustelun jälkeen päätettiin, että Pedanetin käyttämisestä luovutaan ja esiopetussuunnitelma kootaan tavalliseen Word-ohjelmaan. Sari kokoaa tekstit ja on yhteydessä tietohallintoon Sami Hannilaan kysyäkseen apua piirustusten ja muiden kuvien käyttämiseen/viemiseen suunnitelmaan.

1. **Kasvatus- ja opetuslautakunta 24.5.**

Sovittiin, että Jaana käy esittelemässä esiopetussuunnitelmaprosessia lautakunnalle 24.5. kokouksessa. Sari on siellä mukana myös, sillä tarkoituksena on samalla, että suunnitelman kirjoitustyöstä vastanneet esittäytyvät. Kokouspäivänä viimeistään avataan suunnitelma lautakunnalle tutustuttavaksi. Suunnitelman hyväksyminen käsitellään kesäkuun lautakunnassa.

1. **ESIOPS:n ”käyttöönottojuhla” 10.8.**

10.8. kokoonnutaan valtuustosaliin juhlistamaan uuden esiopetussuunnitelman käyttöönottoa. Paikalle kutsutaan esiopettajat sekä johtajat. Tilaisuus alkaa kuohujuomalla klo 12. Maljan nostaa Päivi. Samassa yhteydessä on mahdollisuus tutustua lasten piirustusnäyttelyyn, jonka järjestämisestä vastaa Eeva. Sen jälkeen on luvassa tiedollinen osuus ESIOPSiin liittyen sekä Jaanan ja Virpin suunnittelemaa ohjelmaa. Kahvit ja mansikkakakkua tarjoillaan klo 13.30. Sari hoitaa tarjoilujen tilaamisen. Klo 14 tilaisuus jatkuu Wilma-koulutuksella, jonka järjestelyistä Starsoftin kanssa vastaa Eeva.

1. **Seuraava tapaaminen**

Ydinryhmä kokoontuu seuraavan kerran 22.6.16 klo 14 Kaffebarissa. Silloin arvioidaan mennyttä prosessia ja suunnitellaan tulevaa syksyä.